Väznikad

Väznikad () om Venäman lidn Vladimiran agjan pohjoižpäivnouzmas. Se om Väznikan rajonan da lidnankundan administrativine keskuz.

 Istorii 
Eländpunktan aluz om pandud vl 1608 külähä läz amuišt Jaropolč-Zalesskii-lidnad. Külä sai lidnan statusad vl 1778. Vspäi 2005 enzne lidnanvuitte Novoväznikad-žilo mülüb lidnha sen laptaks. Nimituz libub jalaimiden () mecaspäi.

Väznikad šingotasoiš avtoiden da traktoriden fariden«OSVAR»-edheotandan sait (oao-osvar.ru). , pidatezarmaturan i toižiden paloiden tehmižel, pölvazkanghiden i brezentan pästandal, sömtegimištol (leibtegesed, maidprodukcii, mineralvezi, konservad, «Maggi»-keitozkubuded), mugažo koume omblendfabrikad da plastikprofil'ne tegim oma saudud lidnas.

 Geografijan andmused 
Lidn sijadase rajonan keskuzpalan pohjoižpäivnouzmas, läz Kläz'm-jogen oiktad randad (Volgan oigedpol'ne bassein), 130 m ü.m.t. keskmäižel korktusel.

Matkad Vladimirhasai om ühesakümne koume kilometrad päivlaskmha avtotedme. Lähembaine järed lidn om Kovrov lodeheze, matkad om 45 km orhal vai 60 km avtotedme. Ühtennimine Väznikad-raudtestancii radab «Vladimir — Alauz'lidn»-keskustal.

 Tobmuz 
Kaik 62 eländpunktad mülüdas lidnankundha (municipaline ühtnik) Väznikan ližaks: nell' žilod, 57 küläd da üks' tarh. Lidnankundan pind om 801,86 km².

Lidnankundan pämez' om Rahvahaližiden deputatoiden nevondkundan ezimez'. Edeline lidnan pämez' om Galina Starodubova (reduku 2016 — reduku 2021). Lidnan erigoittud Administracii om likvidiruidud vn 2016 tal'vkus, rajonan Administracii tegeb sen velgusidme.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 41 248 ristitud, lidnankundan — 46 959 ristitud, vn 2021 lidnan — 36 203 ristitud. Kaik 36 635 ristitud elihe lidnas i 41 655 ristitud kaikes lidnankundas vl 2017. Kaikiš suremb lidnan ristitišt oli 45..46 tuhad eläjid vozil 1979−1992.

Ortodoksižen hristanuskondan kümne pühäpertidVäznikan pühäpertid sobory.ru-saital.  oma kaičenus i saudud lidnas, niiden kesken Blagoveščenjan naižjumalankodi (oli mehiden täht vll 1641−1916) i Jumalanmaman Tulendan Pühäpertihe mez'jumalankodi: kaks' päjumalanpertid, kuz' jumalanpertid i kaks' časounäd.

Lapsiden opendusen aluzkundad oma päivkodid, keskškolad. Väznikan tehniž-ekonomine kolledžVäznikan tehniž-ekonomižen kolledžan sait (t130631.spo.obrazovanie33.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan i Väznikan rajonan tobmuden sait (adm-vyaz.ru). 
 Lidnan informacine portal (вязники.рф). 
 Lidnan i rajonan turizman sait (вязники.народы33.рф). 

Kategorii:Venäman lidnad
Kategorii:Eländpunktad kirjamišton mödhe
Kategorii:Vladimiran agjan lidnad
*